text: Afgaanistaan keessatti hanqina meeshaa ittisa Vaayirasiitiin wal qabatee, ogeeyyoonni Fayyaa baay’inaan vaayirasichaaf saaxilamaa jiraatuu gabaafame. Qondaaltonni Fayyaa biyyattii akka jedhanitti, hanga Khamiisa kaleessaatti magaalaa guddoo biyyattii keessatti qofa, namoota 925 vayirasichaan qabamuu mirkanaahe jidduu 346 ogeeyyoota fayyaati. Dabalataanis hanga ammaatti Doktoroonni 13 sababa vayirasii koroonaatiin du’uu odeeyfannoon ni addeessa.
text: #000004
text: Weerara vaayirasichaa biyyattii keessatti hammaataa dhufeen ogeeyyonni fayyaa hedduminaan dhibee kanaaf saaxilamaa jiraatuun eega dhagayamee booda, manneen yaalaa kanneen dhuunfaa heddu cufamaa jiraatuu odeeyfannoon ni addeessa.
text: #000005
text: Ministeerri Fayyaa Afgaanistaan hanga Khamiisa kaleessatti guutuu biyyattii keessatti, namoota 3,563 vaayirasichaan qabaman jidduu 106 du’uu beeksise. Haata’u malee nannolee to’annoo Xaalibaan jala jiran dabalatee kutaaleen biyyattii heddu, ragaa weerara COVID-19 wal qabatu mootummaa jiddu galeessaatiif kan hin ergine akka taheefi, kunis biyyattii keessatti weerarri Vaayirasii koroonaa sadarkaa akkamii irra akka jiru qajeellotti kan hin beekamne tahuu ibsame.
text: #000006
text: Mootummaan biyyattii weerara vaayirasichaa to’achuuf gama danda’ame hundaan kan carraaqaa jiru tahus, haalli walxaxaan biyyattiin keessa jirtu danqaa hamaa itti tahuu beeksise. Guyyaa kaleessaa ammoo Ministeerri Fayyaa Afgaanistaan Ferozuddiin Feroz mataan isaa vaayirasii koroonaatiin qabamuu gabaafame.
text: #000007
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000015